पाएं अपने शहर की ताज़ा ख़बरें और फ्री ई-पेपरडाउनलोड करें
पाली में महामारी रेड अलर्ट जन अनुशासन पखवाड़ा के पहले दिन ही पुलिस सख्त नजर आई। बेवजह घूम रहे 210 लोगों को रामलीला मैदान, स्टेडियम और ट्रांसपोर्ट नगर के निकट स्थित रूपरजत विहार सेंटर में क्वारैंटाइन किया।
पुलिस अधीक्षक ने बताया कि 210 लोगों को क्वारैंटाइन किया, एमवी एक्ट में 224 चालान किए, 17 वाहन डिटेन किए, बिना मास्क के घूम रहे 60 लोगों के चालान किए, सार्वजनिक स्थान पर थूकने के 9 और सोशल डिस्टेंसिंग नहीं रखने पर 481 चालान किए गए।
पकड़े गए तो बनाए बहाने
पुलिस अधीक्षक कार्यालय के बाहर कोतवाल गौतम जैन के नेतृत्व में कोतवाली थाना पुलिस तैनात रही। उन्होंने उधर से गुजर रहे वाहन चालकों को रोका और घर से निकलने का संतोषजनक जवाब नहीं देने वालों के चालान काटे साथ ही कइयों को क्वारैंटाइन किया।
कुछ इसी तरह ट्रांसपोर्ट नगर, सदर व औद्योगिक थाना पुलिस ने भी अपने क्षेत्रों में सख्ती बरती और घर से बिना वजह निकले लोगों के चालान काटने और क्वारैंटाइन करने की कार्रवाई की। इस दौरान किसी ने कहा कि वह कोरोना का टेस्ट करवाने जा रहा है तो किसी ने कहा कि अस्पताल में भर्ती परिजन को देखने जा रहा है तो किसी ने कहां कि मम्मी को पेट दर्द है, दवाई लेने जा रहा हूं। पकड़े जाने पर लोग तरह-तरह के बहाने बनाते नजर आए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva bho_Deva hin_Deva hin_Deva hin_Deva hin_Deva zho_Hant eng_Latn